
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 30 septembrie 2002

Nr.29/289

RAPORT

asupra proiectului de Lege privind aprobarea Ordonanţei de urgenţă a Guvernului nr.64/2002 pentru completarea Ordonanţei de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar

1. În conformitate cu prevederile art.89 şi 107 din Regulamentul Camerei Deputaţilor, Comisia pentru învăţământ, ştiinţă, tineret şi sport a fost sesizată spre dezbatere şi avizare în procedură de urgenţă cu proiectul de Lege privind aprobarea Ordonanţei de urgenţă a Guvernului nr.64/2002 pentru completarea Ordonanţei de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar. Proiectul de lege menţionat a fost avizat de Comisia pentru buget, finanţe şi bănci, Comisia pentru sănătate şi familie şi Comisia juridică, de disciplină şi imunităţi. De asemenea Comisia a avut în vedere şi avizul Consiliului Legislativ.

Proiectul de lege vizează completarea Ordonanţei de urgenţă a Guvernului nr.58/2001, care nu cuprinde prevederi referitoare la sumele încasate pentru înscrierea şi participarea la concursul de rezidenţiat. Întrucât acest concurs necesită pentru organizare şi desfăşurare anumite cheltuieli, se impune, completarea prevederilor referitoare la perceperea de sume pentru înscrierea şi participarea la concursul de rezidenţiat, modul de stabilire a cuantumului acestora, modalităţile de încasare şi gestionare, precum şi natura cheltuielilor ce se pot efectua din aceste sume.

2. Proiectul de lege face parte din categoria legilor ordinare potrivit prevederilor art. 72 din Constituţie.

3. La dezbaterea proiectului a participat ca invitat, în conformitate cu art.51 şi 52 din Regulamentul Camerei Deputaţilor, d-na Daniela Bartoş - Ministrul Sănătăţii şi Familiei.

4. La lucrările Comisiei au fost prezenţi 21 deputaţi, din totalul de 25 membri ai Comisiei. Raportul Comisiei a fost adoptat cu unanimitate de voturi.

5. Proiectul de lege a fost adoptat de Senat în şedinţa din data de 17 iunie 2002. 

În urma dezbaterii Comisia propune adoptarea proiectului de lege, cu următoarele amendamente:
	Nr.

crt.
	Text iniţial
	Text propus de Comisie
	Motivare

	1.
	Articol unic - Se aprobă Ordonanţa de urgenţă a Guvernului nr.64 din 30 mai 2002 pentru completarea Ordonanţei de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, publicată în Monitorul Oficial al României, Partea I, nr.373 din 3 iunie 2002.
	Articol unic. - Se aprobă Ordonanţa de urgenţă a Guvernului nr.64 din 30 mai 2002 pentru completarea Ordonanţei de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, publicată în Monitorul Oficial al României, Partea I, nr.373 din 3 iunie 2002, cu următoarele modificări:
	

	2.
	Articol unic - După articolul 3 din Ordonanţa de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, publicată în Monitorul Oficial al României, Partea I, nr.215 din 26 aprilie 2001, aprobată cu modificări şi completări prin Legea nr.41/2002, se introduce art.31, cu următorul cuprins:
	Articolul unic va avea următorul cuprins: Articol unic: După articolul 6 din Ordonanţa de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, publicată în Monitorul Oficial al României, Partea I, nr.215 din 26 aprilie 2001, aprobată cu modificări şi completări prin Legea nr.41/2002, se introduce art.61, cu următorul cuprins:
	

	3.
	Art 31  - (1) Organizarea şi desfăşurarea concursului de rezidenţiat se realizează de Ministerul Sănătăţii şi Familiei şi unităţile subordonate.

(2) Pentru participarea la concursul de rezidenţiat candidaţii plătesc o taxă al cărei cuantum se aprobă prin ordin al ministrului sănătăţii şi familiei.

(3) Fondurile încasate din plata taxelor prevăzute la alin.(2) se utilizează pentru acoperirea cheltuielilor curente şi de capital aferente activităţii de organizare şi desfăşurare a concursurilor anuale de rezidenţiat.
(4) Eventualele disponibilităţi înregistrate şi care se vor înregistra la finele unui an, se reportează în anul următor şi se utilizează cu aceeaşi destinaţie.

(5) Cheltuielile aferente organizării şi desfăşurării concursurilor anuale de rezidenţiat neplătite persoanelor fizice şi juridice în anul în care au fost angajate de Ministerul Sănătăţii şi Familiei şi unităţile subordonate se achită în anul următor.
	Art 61  - (1) Organizarea şi desfăşurarea concursului de rezidenţiat se realizează de Ministerul Sănătăţii şi Familiei şi unităţile subordonate, împreună cu Ministerul Educaţiei şi Cercetării. 

Autor: deputat Ecaterina Andronescu

(2) Susţinerea concursului de rezidenţiat de către persoanele interesate se face cu taxă al cărui cuantum se aprobă prin ordin al ministrului sănătăţii şi familiei.

Autor: deputat Anghel Stanciu

(3) Sumele încasate din plata taxelor se fac venit la bugetul Centrului naţional de perfecţionare postuniversitară a medicilor, farmaciştilor, altui personal cu studii superioare şi a asistenţilor medicali şi vor fi utilizate pentru acoperirea cheltuielilor de personal şi materiale necesare susţinerii examenului de rezidenţiat. Sumele rămase disponibile se reportează în anul următor şi se utilizează cu aceeaşi destinaţie.

Autori: deputaţii Anghel Stanciu, Iulian Mincu
(5) Se elimină.
	Prevederea nu este necesară, întrucât se regăseşte în Legea finanţelor publice.

